Rakúska národná knižnica

**Rakúska národná knižnica** (, skratka **ÖNB** alebo **OeNB**; predtým **Dvorská knižnica**, ) je národná knižnica Rakúska a so 7,4 miliónmi položiek vo svojich zbierkach súčasne najväčšia knižnica tejto krajiny.

## Popis
[vľavo|náhľad|177x177bod|[Prunksaal Rakúskej národnej knižnice|Prunksaal (bývalá Dvorská knižnica)]]
Knižnica má sídlo v paláci Hofburg vo Viedni; niektoré jej zbierky sa od roku 2005 nachádzajú aj v barokovom paláci Palais Mollard-Clary. Knižnica bola založená rodom Habsburgovcov a pôvodne sa nachádzala v budove dnešnej sály *[[Prunksaal Rakúskej národnej knižnice|Prunksaal]]* a bola nazývaná *Dvorskou knižnicou*. K zmene mena na jej dnešnú podobu došlo po roku 1920.

Od 1876 bol správcom knižnice Ferdinand Menčík.

Zbierky knižnice pozostávajú z papyrusov, rukopisov, starých a vzácnych kníh, máp, glóbusov, hudby, portrétov, grafiky, fotografií, autogramov a plagátov, rovnako ako z diel písaných v esperante a ďalších umelých jazykoch. Tieto materiály sú uschované v rôznych zbierkach a prístupné len k vedeckému bádaniu. V tejto knižnici sa nachádza jeden z rukopisov Fredegarovej kroniky, ktorá ako jediná popisuje osídlenie českého územia Slovanmi v 7. storočí, zároveň je jediným dielom, ktorý popisuje existenciu Samovej ríše.

## Zbierky
Jednou z hlavných úloh Rakúskej národnej knižnice je zhromažďovanie a archivácia všetkých publikácií vydávaných v Rakúsku (vrátane elektronických médií). V závislosti na zákone o danom médiu musia byť do Národnej knižnice doručené štyri exempláre, a v prípade ďalších tlačovín dva povinné výtlačky každého periodika vychádzajúceho v Rakúsku.

Okrem toho knižnica zbiera všetky diela rakúskych autorov vydané v zahraničí, rovnako ako také diela, ktoré sa týkajú Rakúšanov alebo rakúskeho ducha a kultúry. Ďalšie publikácie zo zahraničia sú vyberané so zvláštnym dôrazom na oblasť humanitných vied. Úlohy a služby národnej knižnice zahŕňajú rozširovanie zbierok a ich sprístupnenie prostredníctvom miestneho a vzdialeného výpožičného systému, rešeršných služieb, informačného a reprodukčného servisu.

Zákonom stanovená všeobecná vzdelávacia povinnosť je dodržiavaná aj prostredníctvom spolupráce s univerzitami, školami a inštitúciami pre vzdelávanie dospelých.

Celkovo knižnica obsahuje viac ako sedem miliónov položiek, z ktorých približne tri milióny tvoria tlačené materiály.

### Rukopisy a vzácne knihy
[náhľad|Stránka (fol. 6 verso) z ''[Viedenský Dioskourides|Viedenského Dioskurida* zobrazujúca princeznú [[Anicia Juliana|Julianu Anikiu]] a alegórie Štedrosti a Inteligencie]]
[[Súbor:Globenmuseum_17.jpg|náhľad|Zbierka [[Glóbus|glóbusov]], umiestnená v Palais Mollard-Clary]]
Táto zbierka, ktorá siaha od [[4. storočie|4. storočia]] do súčasnosti, obsahuje [[Antika|antické]], [[Stredovek|stredoveké]] a moderné rukopisy takmer zo všetkých písomných kultúr. Medzi významné položky tejto zbierky patrí *Notitia ecclesiarum urbis Romae* zo [[7. storočie|7. storočia]] a *Viedenský Dioskourides'', ktorý bol v roku 1997 zapísaný do registra UNESCO Pamäť sveta ako uznanie jeho svetového významu a výnimočnej univerzálnej hodnoty.

## Referencie

## Iné projekty

## Externé odkazy
* Österreichische Nationalbibliothek – domovská stránka

## Zdroj


Kategória:Stavby vo Viedni
Kategória:Národné knižnice
Kategória:Knižnice v Rakúsku
Kategória:Múzeá vo Viedni